钦定古今图书集成/明伦汇编/氏族典/第321卷 > 《廖用贤尚友录》 > 曾乾亨
## 钦定古今图书集成/明伦汇编/氏族典/第321卷 > 《廖用贤尚友录》 > 曾乾亨

按《明外史曾同亨传》：“同亨弟乾亨，字于健，登万历五
年进士，除合肥知县，调休宁，擢御史，历光禄少卿，进
大理丞，迁少卿。考功郎赵南星以考察事被斥，乾亨
论救侵执政，廷推巡抚者三，俱不用，遂引疾归。未几
卒。乾亨言行不苟，与其兄并以名德闻。”